OzLabs/hebrew-wiki-articles huggingface dataset:
חומר ביניים

בכימיה, חומר ביניים הוא חומר העשוי ממולקולות קצרות חיים ופעילות מאד.
כאשר חומר זה נוצר בתגובה כימית, המולקולות שלו ישתנו מהר מאוד למולקולות יציבות יותר. רק במצבים מסוימים מאוד ניתן לאגור ולבודד חומרי ביניים.

חומר ביניים קיים בתגובות כימיות רק בשלבי הביניים, מכיוון שהוא נוטה להתפרק או להגיב בקלות. האנרגיה שלו גבוהה ולכן הוא בעצם הסיבה העיקרית לאנרגיית השפעול בתגובות כאלה.

דוגמה לתגובה עם חומר ביניים:

ניקח את רצף התגובות הבאות:
:A + B → C + X
:X → D + Y
:B + Y → E

משוואת התגובה נטו:
:A + 2B → C + D + E

בתגובה זו X ו־Y הם חומרי ביניים.

== תכונות של חומרי הביניים==
*החומר לא יציב כימית.
*המולקולות של חומר ביניים פעילות כימית.
*למולקולות חומרי ביניים יש אנרגיה גבוהה.
*לרוב הריכוז של חומרי הביניים בתמיסה נמוך.

== ראו גם ==
* מצב מעבר
* קרבוקטיון
* רדיקל חופשי
==קישורים חיצוניים==

קטגוריה:כימיה פיזיקלית
קטגוריה:תרמודינמיקה
קטגוריה:תגובות כימיות
קטגוריה:קינטיקה כימית

nl:Overgangstoestand
קרל פרדיננד בראון

קרל פרדיננד בראון (בגרמנית: Karl Ferdinand Braun; 6 ביוני 1850 - 20 באפריל 1918) היה פיזיקאי גרמני. ב-1897 המציא ובנה את שפופרת הקרן הקתודית הראשונה ששימשה כהתקן תצוגה. בראון זכה בפרס נובל לפיזיקה בשנת 1909 במשותף עם גוליילמו מרקוני על "תרומות לפיתוח טלגרף אלחוטי".

בראון החל את לימודיו באוניברסיטת מרבורג בגרמניה וקיבל תואר דוקטור מאוניברסיטת ברלין ב-1872. ב-1895 מונה לפרופסור וראש המכון לפיזיקה באוניברסיטת שטרסבורג.

ב-1897 בנה את שפופרת הקרן הקתודית הראשונה. לאחר מכן פנה לפיתוח הרדיו ובסביבות 1898 בנה דיודה מגביש. גוליילמו מרקוני השתמש בפטנט שהמציא בראון בהמצאותיו שלו והם חלקו פרס נובל לפיזיקה בשנת 1909 על תרומתם. 

עם פרוץ מלחמת העולם הראשונה עזב בראון לארצות הברית. הוא נפטר בביתו שבניו יורק ב-1918.

== קישורים חיצוניים ==

* 
* 

==הערות שוליים==

קטגוריה:ממציאים גרמנים
קטגוריה:פיזיקאים גרמנים
קטגוריה:זוכי פרס נובל לפיזיקה
קטגוריה:זוכי פרס נובל גרמנים
קטגוריה:סגל אוניברסיטת שטרסבורג
קטגוריה:סגל אוניברסיטת מרבורג
קטגוריה:סגל אוניברסיטת טיבינגן
קטגוריה:סגל אוניברסיטת וירצבורג
קטגוריה:פולדה: אישים
קטגוריה:סגל מכון קרלסרוהה לטכנולוגיה
קטגוריה:גרמנים שנולדו ב-1850
קטגוריה:גרמנים שנפטרו ב-1918
סייפן (עוף)

סייפן (שם מדעי: Recurvirostra), הוא סוג עוף ממשפחת הסייפניים שבסדרת החופמאים, המצוי במדינות בעלות אקלים חם.

== מאפיינים ==
לסוג רגליים ארוכות ומקור דק ארוך וכפוף כלפי מעלה, כצורת חרב סיף. הניצוי לבן ברובו עם טלאים שחורים אצל הבוגרים, וחומים-אפורים אצל הצעירים. למספר מינים גם טלאים חומים-אדומים.
אצבעות הרגליים בעלות קרום שחייה דק. התזונה מתבססת על חרקים ימיים וסרטניים שונים. הקינון בקולוניות ועל הקרקע, בקן עשוי בוץ בעיקרו, ובעירוב חומרים נוספים.

== מיון ==
* סייפן עקוד - Recurvirostra avosetta - מין המצוי בישראל.
* סייפן אמריקאי - Recurvirostra americana
* סייפן אוסטרלי - Recurvirostra novaehollandiae
* סייפן האנדים - Recurvirostra andina

==קישורים חיצוניים==

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:סייפניים

eo:Rekurbrostruledoj
שקעניתיים

שקעניתיים (בלטינית: Pelodytidae) היא משפחה בסדרת חסרי הזנב. היא מורכבת מסוג אחד בלבד, שקענית (Pelodytes), שמכיל שלושה מינים. השקעניתיים יכולים להימצא בדרום-מערב אירופה ובאזור הקווקז.
== מאפיינים ==
מראם החיצוני של השקעניתיים דומה לזה של חסר זנב רגיל. המשפחה קשורה למשפחת המגופריים, אך שונה ממנה בצורה החיצונית באופן בולט. בשונה מהמגופריים, צבעיהם של השקעניתיים אינם צבעי הסוואה. למרות היותם חסרי זנב חופרים, כמו החפריתיים, הם חסרים את הבליטה שקיימת לחפריתיים בכפות הרגליים. לרוב השקעניתיים הם חסרי זנב רזים יחסית.

גודלם לרוב קטן, ואורכם מגיע לערך מרבי של חמישה סנטימטרים. עורם חלק. היא בין המשפחות הבודדות בסדרת חסרי הזנב המכילות יותר סוגים ומינים נכחדים מאשר סוגים וזנים קיימים.

==טקסונומיה==
*משפחת שקעניתיים
**סוג שקענית Pelodytes
***Pelodytes caucasicus
***Pelodytes ibericus
***Pelodytes punctatus

==קישורים חיצוניים==

קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
קטגוריה:מזובטרכיה
אוהב להיות בבית

אוהב להיות בבית הוא אלבום האולפן ה-24 של הזמר אריק איינשטיין, בשיתוף המוזיקאי מיקי גבריאלוב, שיצא בנובמבר 1986.

זהו שיתוף הפעולה הרביעי של איינשטיין וגבריאלוב, לאחר ששיתפו פעולה באלבומים "בדשא אצל אביגדור", "סע לאט" ו"חמוש במשקפיים".

כל שירי האלבום הולחנו ועובדו על ידי גבריאלוב, למעט השירים "אין לו זמן" שהולחן על ידי יצחק קלפטר ועובד על ידי קלפטר וגבריאלוב ו"שכשנבוא" שהלחין היווני ארגיריס קונדיס. איינשטיין כתב שבעה משירי האלבום, כשאת השאר כתבו אברהם חלפי ועלי מוהר. בין השירים הבולטים באלבום: "שכשנבוא" (במקור שיר יווני שתורגם על ידי עלי מוהר), "אוהב להיות בבית" ו"השיר על התוכי יוסי".

אלבום זה היה האלבום הראשון של זמר ישראלי שיצא על גבי תקליטור. מאחר שבזמן הוצאת האלבום עוד לא הוקם מפעל לייצור תקליטורים בישראל, התקליטורים נוצרו במפעל של סוני באוסטריה ויובאו לארץ.

==עטיפת האלבום==
על עטיפת האלבום מוצג ציור שיצר יורם לוקוב שציור קודם שלו הופיע גם הוא על עטיפת אלבומו של איינשטיין ישן וגם חדש 20 שנה קודם לכן. בציור מתואר איינשטיין כשהוא יושב יחף ורכון על שולחן הכתיבה. מבעד לדלת המרפסת ניבט נוף עירוני. הציור שנעשה בהשראת שירי האלבום כולל רמיזות ישירות לכמה משירי האלבום, ובהם "שיר על התוכי יוסי", "יושב מול הנייר" וכן "אוהב להיות בבית". באלבום איורים נוספים שיצר המעצב מנחם רגב.

== רשימת רצועות ==

==קרדיטים==
*אריק איינשטיין: שירה, מילים (חוץ מ-2, 5 ו-10)
*מיקי גבריאלוב: גיטרה אקוסטית, גיטרה 12 מיתרים, גיטרה בס, קולות רקע, הפקה מוזיקלית
*יוני רכטר: פסנתר קלאסי, סינטיסייזר
*אלון אולארצ'יק: גיטרה בס
*יצחק קלפטר: גיטרות
*מאיר ישראל ואלון הלל: תופים, כלי הקשה
*ירוסלב יעקובוביץ': סקסופונים
*יהודה פוליקר: בוזוקי, בגלמה
*עדי רנרט: קלידים
*אברהם פלדר: חצוצרה
*רביב גזית: סינקלוויר, קורצוויל
*חזי דוידיאן: סיטאר
*מיכאל תפוח: מפיק
*יורם לוקוב: ציור עטיפה
*מנחם רגב: עיצוב עטיפה, איור בפנים העטיפה
*גיא יפה: טכנאי הקלטה
*רפי פרסקי: עוזר טכנאי הקלטה

==קישורים חיצוניים==

* 

==הערות שוליים==

קטגוריה:אלבומי 1986
קטגוריה:אלבומי אריק איינשטיין
קטגוריה:אלבומים בעברית
קטגוריה:אלבומים שהופקו על ידי מיכאל תפוח
קטגוריה:אלבומים שהוקלטו באולפני טריטון
קטגוריה:אלבומי רוק ישראליים
קטגוריה:אלבומי חברת CBS ישראל
כרומיט

כרומיט הוא מינרל שהוא תחמוצת של מגנזיום, ברזל, וכרום, השייך לקבוצת הספינל ונוסחתו Fe,Mg)Cr<sub>2</sub>O<sub>4</sub>). הכרומיט מורכב מגבישים בעלי מבנה אוקטהדרלי. מגנזיום בכמויות משתנות מצוי במינרל תמיד, לעיתים מחליף אלומיניום או ברזל את הכרום.

הכרומיט מצוי בפרידוטיט וסלעים פלוטוניים אולטרה-בסיסיים מאפיים (עשירים בברזל ומגנזיום) וגם בסלעים מותמרים כמו סרפנטיניט (סלע מותמר עשיר בסרפנטין שנוצר מהתמרה של סלעי יסוד בסיסיים). מרבצים של בצר הכרומיט נוצרים בשלבים הראשונים של ההפרדה המינרלוגית כאשר המגמה מתקררת (תהליך גיבוש מפריט). לעיתים קרובות מוצאים כרומיט יחד עם אוליבין, מגנטיט, סרפנטין וקורונדום. האזור העשיר במחצבים הקרוי מתחם בושוולד (Bushveld igneous complex), המשתרע על 66,000 קמ"ר, צפונית לפרטוריה בירת דרום אפריקה הוא גוף גדול מאוד של שכבות סלעי יסוד מאפיים (mafic כלומר מכילים מגנזיום וברזל) עד אולטרה-מאפיים כשחלק מן השכבות מכילים כ-90% כרומיט הבונה סוג סלע נדיר, כרומיטיט.

כרומיט משמש כחומר חסין אש, אבל בעיקר כמחצב היחיד להפקת כרום. בחצי הכדור המערבי כורים כרומיט בברזיל וקובה בלבד. לשם השוואה כ-80% מהייצור העולמי של כרומיט מגיעים מהודו, איראן, פקיסטן, עומאן, זימבבווה, טורקיה ודרום אפריקה. דרום אפריקה לבדה מפיקה מחצית מכמות זו. גם בקפריסין מצוי מרבץ חשוב של כרומיט.

==קישורים חיצוניים==

*[http://webmineral.com/data/Chromite.shtml כרומיט באתר webmineral]
* 

קטגוריה:מינרלים אוקסידיים
קטגוריה:מינרלי מגנזיום
קטגוריה:מינרלים
קטגוריה:מינרלים יוצרי סלעים
קטגוריה:כרום
איקיטוס

איקיטוס (ספרדית: Iquitos) היא עיר בצפון פרו, בליבו של יער הגשם על גדות נהר האמזונאס, ובירת מחוז לורטו. העיר נמצאת בגובה 106 מטרים מעל פני הים, והיא העיר הגדולה ביותר בעולם אשר מנותקת מכבישים ודרכים יבשתיות: הגישה אליה מתאפשרת רק דרך שדה התעופה והנמל המקומיים. אוכלוסיית העיר מונה 400,000 תושבים.

== אקלים ==
מזג האוויר באזור לח מאוד עם לחות ממוצעת של 85%. העונה הגשומה היא בין החודשים נובמבר עד מאי, ובמהלכה יורדות כמויות גדולות של גשמים. מפלס הנהר מגיע לשיא גאות בחודש מאי ולשיא השפל בחודש אוקטובר.

== היסטוריה ==
העיר נוסדה בשנת 1750 על ידי מיסיונרים נוצרים ישועים, שהחלו להמיר את דתם של תושבי האזור. העיר החלה לשגשג כשהפכה לבירת אזור לורטו ב-1864, בזכות גילוי השימוש בעץ הגומי לצורך תעשיית הלטקס.

== כלכלה ==
בסוף המאה ה-19 התפתחה תעשיית הגומי ונעשה שימוש גובר בעץ הגומי לצורך יצירת לטקס. גילוי זה הביא לפריחה כלכלית גדולה באזור. כיום בעקבות המעבר לתחליפים סינתטיים וגידול חקלאי מרוכז של עצים אלו, לא נאסף הגומי מעצים הגדלים באזור זה. בעשורים האחרונים כלכלת העיר מבוססת בעיקר על כריתת עצים מיערות הגשם, ושאיבת נפט גולמי המצוי בשפע באזורי הג'ונגל. כמו כן מיקומה של העיר, בסמוך לגבולות עם המדינות ברזיל ואקוודור, הופך אותה לצומת מסחרית חשובה.

== חינוך ==
בעיר ישנן שתי אוניברסיטאות, אשר מקדמות את המחקר האקולוגי של האזור. מגוון רחב של גילויים באזור תרמו למחקרים רבים בתחום הכימיה והביולוגיה. בנוסף נעשה מאמץ לערב את האוכלוסייה המקומית בשימור יערות הגשם, תוך כדי מתן דגש על חשיבות התיירות האקולוגית.

== תיירות ==
לאיקיטוס מוניטין גדל של מוקד תיירות בפרו. רמת הפשיעה ביחס לגודל העיר היא נמוכה יחסית. התנועה בתוך העיר היא בעיקר על ידי אופנועים ומוטו-טקסי. מוקדי התיירות המרכזיים הם סיורים היוצאים מהעיר על גבי סירות לג'ונגלים הסמוכים, והרובע בלן (Belén), בו אפשר לצפות בדרך החיים המיוחדת של המקומיים ולשוט על גבי סירות קנו בשווקים הצפים הייחודיים לרובע. כמו כן איקיטוס מהווה נקודת יציאה לשמורת הטבע הלאומית פקיה-סמיריה (Pacaya-Samiria).

== יהודים ==
בשנות השמונים של המאה ה-19 הגיעה לעיר קבוצה קטנה של צעירים יהודים ממרוקו, הרפתקנים מתוך קבוצה גדולה של יהודי מרוקו שהיגרו לדרום אמריקה והשתקעו בעיקר בברזיל. חלק מאותם צעירים עזבו את איקיטוס, ואלו שהשתקעו נישאו לתושבות המקום ממוצא אינדיאני. יהודים אלו עסקו בסחר בעץ הגומי. בעיר לא נבנה בית כנסת, אך הוקם בית עלמין יהודי. בשנות החמישים של המאה ה-20 התחילו הצאצאים של אותם מהגרים להתעניין בשורשים היהודיים שלהם, ובשנות ה-90 מאות מהם עברו תהליכי גיור בסיוע רבנים פרואנים. המתגיירים התארגנו בקבוצה בשם "החברה הישראלית של איקיטוס" (Sociedad Israelita de Iquitos). רבים מבני הקהילה עלו לישראל.
בימינו פועל בעיר בית כנסת קטן בחדר האחורי של חנות למזרנים השייכת לאחד מחברי הקהילה.

== ערים תאומות ==
*
*
*
*

== קישורים חיצוניים ==

* 
* [http://www.iquitosnews.com/page10a.html מפה של העיר]
* [https://www.theguardian.com/world/2016/aug/18/last-amazon-jews-iquitos-synagogue-israel Dwindling Amazon Jewish community keeps faith despite religious exodus]
The Guardian 18 august 2016 Ryan Schuessler
* 

קטגוריה:פרו: ערים
קטגוריה:יישובים שהוקמו ב-1750
צבי עצמון

צבי עצמון (נולד ב-16 בינואר 1948) הוא משורר עברי, עורך, מורה וביולוג ישראלי.

==ביוגרפיה==
עצמון נולד בגבעת שמואל. רכש את השכלתו בבית ספר יסודי בעיר וב"תיכון חדש" בתל אביב. סיים בהצטיינות את לימודיו באוניברסיטה העברית בביוכימיה ופיזיולוגיה והתמחה בנוירוביולוגיה. עצמון משמש כמרצה בכיר למדעי החיים במכללה לחינוך על-שם דוד ילין בירושלים. לימד מספר שנים בבית הספר התיכון למדעים ולאמנויות בירושלים וכן משמש כמורה מן החוץ בהקריה האקדמית אונו.

החל לפרסם שירה ב-1979. שימש כעורך כתבי העת למדע פופולרי "מדע" ו"לדעת". ב-1979 נמנה עם עורכי כתב העת "מאזנים" והנחה סדנאות לשירה בבית אריאלה ובבית הסופר על שם חיים הזז. זכה בפרס הרי הרשון מטעם האוניברסיטה העברית, פרס "עתון 77", פרס אקו"ם לעידוד פרסום היצירה,

פרס קוגל לשנת 1991, פרס ראש הממשלה לסופרים עבריים ליצירה (פעמיים), פרס ברנשטיין, ופרס יהודה עמיחי.
 בשנת 2019 זכה בספר אקו"ם ליצירת שירה בעילום שם, על קובץ שירים פרי עטו שנקרא "ישירים".

עצמון משתייך לקבוצה קטנה של משוררים-מדענים. עם קבוצה זו נמנים אבנר טריינין, שלמה וינר, אברהם הוס ואחרים. בתחום המדע הפופולרי חיבר את הספר "גוף הנפש: נפלאות מוח האדם", ספר העוסק במוח האדם. בנוסף, משמש כעורך המדעי של הירחון "גליליאו – כתב עת למדע ולמחשבה", כעורך המגזין "הד החינוך" ומרצה בקורסים מדעיים של משרד החינוך. פרסם מאמרים רבים בתחום המדע ואף זכה בפרס שר המדע.

עצמון נשוי לסיגל מושכל-עצמון, אב לשלושה ומתגורר בירושלים.

==ספריו==
===ספר שירה===
* עיצוב פנים: שירים (תל אביב: הקיבוץ המאוחד, תשמ"א 1981)
* הכנה לבגרות: שירים (תל אביב: עקד, תשמ"ג 1983)
* עורף: שירים (תל אביב: הקיבוץ המאוחד, 1986)
* תחליף: שירים (תל אביב: הקיבוץ המאוחד; קרן תל אביב לספרות ולאמנות ע"ש יהושע רבינוביץ, 1989)
* מעורב ירושלמי ושירים אחרים (תל אביב: ספרית פועלים, תשנ"א 1990)
* קורטקסט: שירים (ירושלים: כרמל, תשנ"ג 1993)
* גופן: שירים (בני ברק: הקיבוץ המאוחד: קרן יהושע רבינוביץ לאמנויות, תל אביב, 2000)
* אפקט ולנברג, תהילים קנ"א: שירים ורישומי מילים (תל אביב: אריה ניר, תשס"ו 2006)
* חלקת: מבחר ושירים חדשים (תל אביב: קשב לשירה, תשע"א 2011)
* כחול, לא כחול: שירים (תל אביב: קשב לשירה, תשע"ד 2014)

===ספרים במדעי החיים===
* פיזיולוגיה כללית: תרגילים ופתרונות - בשיתוף אילת אלמגור (ירושלים: אקדמון, תשל"ח 1977)
* גוף הנפש: נפלאות מוח האדם (תל אביב: מפה - מיפוי והוצאה לאור, תשס"ג 2003)

==לקריאה נוספת==
* קובי נסים, "מן האין אל ההבל", ידיעות אחרונות, המוסף לשבת, י"ח בטבת תשנ"א, 4 בינואר 1991, עמ' 23. על: צבי עצמון, מעורב ירושלמי ושירים אחרים (תל אביב : ספרית פועלים, תשנ"א 1990).

==קישורים חיצוניים==

* 
* 
* 
* 
* 
* 
* [http://nillydagan.com/סופ-ש-שירה-58-23-1-2015/1478-צבי-עצמון צבי עצמון באנתולוגיה מקוונת לשירה עברית באתר של נילי דגן]
* 
* 

==הערות שוליים==

קטגוריה:משוררים כותבי עברית
קטגוריה:בוגרי תיכון חדש
קטגוריה:בוגרי האוניברסיטה העברית בירושלים
קטגוריה:זוכי פרס יהודה עמיחי
קטגוריה:זוכי פרס הרי הרשון
קטגוריה:זוכי פרס קוגל
קטגוריה:סגל התיכון הישראלי למדעים ולאמנויות (ירושלים)
קטגוריה:סגל הקריה האקדמית אונו
קטגוריה:גבעת שמואל: אישים
קטגוריה:אנשי היישוב ילידי הארץ
קטגוריה:ישראלים שנולדו ב-1948
משה יהודה לייב רבינוביץ

רבי משה יהודה לייב רבינוביץ (נולד בכ"ה בכסלו ה'תש"א, 25 בדצמבר 1940) הוא האדמו"ר הנוכחי של חסידות מונקאטש.

==ביוגרפיה==
נולד בעיר מונקאץ' שהייתה אז תחת שלטון הונגרי. אביו רבי ברוך יהושע ירחמיאל רבינוביץ שימש אז כאדמו"ר ממונקאץ' וכרב העיר. אמו חיה פרימה רבקה, הייתה בתו היחידה של רבי חיים אלעזר שפירא, האדמו"ר ממונקאץ'. ברית המילה שלו נערכה ב"זאת חנוכה", והסנדק היה האדמו"ר רבי שלום אליעזר הלברשטאם מרצפרט, בנו של רבי חיים הלברשטאם מצאנז. נקרא על שם סבו זקינו (חמיו של רבי נתן דוד רבינוביץ מפארציווא שהיה גם דוד אמו) רבי משה יהודה ליב שפירא מסטריזוב.
הרב רבינוביץ עם [[מייקל בלומברג]]
בשנות השואה גורש לאוקראינה עם אביו, בעל הנתינות הפולנית. לאחר שניצלו מטבח ההמונים שביצעו פורעים אוקראינים במגורשים היהודים בקמניץ-פודולסקי, הצליחו לחזור לבודפשט ולהתאחד עם שאר המשפחה. בבודפשט התחבאו, וב-1944 קיבלו הוריו סרטיפיקט לארץ ישראל ועלו אליה. אמו ההרה ילדה את בנה החמישי עם הגיעם לארץ ישראל, אך היא לקתה בשחפת וב-1945 נפטרה בירושלים. אביו נישא בשנית, נסע לארצות הברית לחסידיו שהזמינוהו, אך מצא "עולם כמנהגו נוהג" והתאכזב. הוא עבר עם משפחתו לסאו פאולו שבברזיל, שם שימש כרב הקהילה היהודית המקומית וחדל לשמש כאדמו"ר, גם בשל דעותיו הציוניות.

משה יהודה לייב סבל באותה תקופה ממחלה בעיניו. הוא נשלח על ידי אביו לארצות הברית, שם למד בישיבת טלז בקליבלנד שבאוהיו אצל רבי פסח שטיין ורבי מרדכי גיפטר ובבית מדרש עליון במונסי שבניו יורק.

בשנת ה'תשכ"א נישא לנחמה פערל, בתו של הרב אהרן ברנשטיין, ראש ישיבת חיי עולם בירושלים וחבר בד"ץ אגודת ישראל.

הרב רבינוביץ הוכתר על ידי שארית הפליטה של חסידי מונקאטש לאדמו"רם, בחיי אביו. לאחר מינויו ניהל יחד עם אחותו יוטא וילמובסקי מאבק נגד אביו בבית המשפט המחוזי בתל אביב על מנת שיעביר אליו רכוש שלטענתו היה שייך לאדמו"רי מונקאטש.

הרב רבינוביץ פעל לשיקום החסידות, שמרכזה כיום בשכונת בורו פארק בברוקלין, וייסד מחדש בתי מדרש, ישיבות, בתי חינוך ומוסדות חסד ברחבי העולם.

הרב רבינוביץ אב לשני בנים ולבת. בנו, הרב ירוחם פישל, הוא ראש ישיבת "יודעי בינה" של החסידות. אחיו, הרב יצחק יעקב, הוא האדמו"ר מדינוב.

==ספריו==
*שערי אורה מאמרים לחנוכה
*רשימת שיעורים על מסכתות הש"ס
*עורו ישנים
*עולת שבת ה' חלקים על התורה ומועדים
*דרכי תשובה הלכות נדרים חשבונות (המשך לסדרת הספרים של סבו)

==קישורים חיצוניים==

* 
* ישראל גרובייס, [https://drive.google.com/file/d/1WklP0sLMjENsYo6W1Kk1w9crF7NFRCEJ/view איש הפלאים ממונקאטש], משפחה, י"ט בטבת ה'תשע"ט
* 
* 

==הערות שוליים==

קטגוריה:ניו יורק: אישים
קטגוריה:אדמו"רי מונקאץ'
קטגוריה:יהודים ממוקצ'בו
משה
קטגוריה:אדמו"רים אמריקאים
קטגוריה:בוגרי ישיבת טלז
קטגוריה:משפחת ברנשטיין (ירושלים)
קטגוריה:בוגרי ישיבת בית מדרש עליון
קטגוריה:אמריקאים שנולדו ב-1940
ראס מוחמד

שמורת ראס מוחמד מסומנת בירוק
ראס מוחמד
ראס מוחמד (בערבית: رأس محمد, תעתיק: ראס מֻחַמַּד), הוא לשון יבשה במצרים הנמצאת בנקודה הדרומית ביותר של חצי האי סיני וחודרת בכיוון דרום-מזרח, למרחק של כשמונה קילומטרים, אל תוך הים האדום. הקצה הדרומי של הלשון נמצא כ-20 קילומטרים מדרום לשארם א-שייח'. ממערב ללשון נמצא מפרץ סואץ וממזרח לה נמצא מפרץ אילת. באזור נמצאת שונית אלמוגים מן העשירות באזור והוא נחשב אחד מאתרי הצלילה הטובים בעולם.
== היסטוריה ==
לשון היבשה בשמה היווני-רומי, פוסידון (על שם אל הימים במיתולוגיה היוונית), נזכרת לראשונה בחיבורו של הגאוגרף סטרבון מראשית המאה ה-1. במאה ה-12 היה הגאוגרף מוחמד אל-אדריסי הראשון אשר כינה את המקום בשמו הערבי "ראס אבו מוחמד". 

למן תחילת המאה ה-16 ועד תחילת המאה ה-20, שלטה האימפריה העות'מאנית בחצי האי סיני. במאבק הכוחות שהתרחש בתחילת המאה ה-20 בין הטורקים ובין האימפריה הבריטית על סיני, הציעו הטורקים לחלק את חצי האי על בסיס קו אל עריש-ראס מוחמד. הצעה זו נדחתה על ידי הבריטים. ב-1956, בעת מבצע קדש, כבשה ישראל את האזור, אך נסוגה ממנו תוך מספר חודשים. ב-1967, במלחמת ששת הימים כבשה ישראל שנית את חצי האי סיני ושהתה באזור עד תחילת 1980. אז שורטט מחדש, במפות ובשטח, קו אל עריש-ראס מוחמד שהיה קו ביניים בנסיגת ישראל לגבול הבינלאומי, כפי שהוסכם בהסכם השלום בין ישראל למצרים. 

ב-1983 הוכרז האזור כשמורת טבע ימית על ידי הסוכנות לענייני הסביבה של מצרים. גודל השמורה הוא 480 קמ"ר. אופי ואקלים שטח הלשון הוא מדברי. חלקו מישור טרשי המכוסה חול וחלוקים וחלקו גבעות נמוכות. הנקודה הגבוהה באזור מגיעה לגובה של 73 מטר מעל פני הים. בחלקים הצפוניים יותר של השמורה מצויים גם ואדיות ודיונות חול. בחלק מהחופים מצויים ריכוזי צמחיית מנגרובים מסוג Avicennia marina . 

יותר מ-200 מיני אלמוגים מצויים בשוניות שבאזור. מתוכם, 125 הם אלמוגים רכים. סביב אותן שוניות ניתן למצוא יותר מ-1,000 מיני דגים, 40 מיני כוכבי ים, 25 מיני קיפודי ים, 100 מיני רכיכות ו-150 מיני סרטנאים. מבין צבי הים הנמצאים באזור, ניתן לציין את צב הים הירוק וצב הים הקרני הנצפים באזור באופן סדיר.

אזור ראס מוחמד מפורסם בכרישים אשר מגיעים אליו לעיתים מהים האדום. על שם אותם כרישים נקרא חוף הצלילה המפורסם "Shark Reef" וגבעת התצפית שמעליו "Shark Observatory". כרישים אלו נחשבים כלא מסוכנים לאדם, אולם ידוע על מקרים נדירים בהם הותקפו מתרחצים וצוללים. לא רק כרישים מגיעים מהים האדום, אלא גם דולפינים, ברקודות ודגים גדולים אחרים.

==קישורים חיצוניים==

* [http://www.touregypt.net/parks/rasmoh.htm שמורת הטבע ראס מוחמד]

==הערות שוליים==

ראס מוחמד
קטגוריה:לשונות יבשה
קטגוריה:מצרים: תיירות
חסרי-לשוניים

חסרי-לשוניים (שם מדעי: Pipidae) היא משפחה בסדרת חסרי הזנב. במשפחה נמצאים שלושים מינים, הממויינים לחמישה סוגים. סוג אחד (Pipa) נפוץ בדרום אמריקה, ויתר הסוגים (ראו מטה) נפוצים באפריקה דרומית למדבר סהרה.

שמה של המשפחה נובע מהמאפיין הבולט בפרטיה, והוא היעדר לשון. חסרי-הלשוניים חיים בסביבה מימית בלבד, ומשום כך הם פיתחו מספר התאמות מורפולוגיות לסביבת חיים זו. לדוגמה, קרומי השחייה בין אצבעות הרגליים שלהם גדולים מאוד, והם בעלי מערכת מיוחדת שתפקידה לזהות תנועות ולחצים מיוחדים במים הסמוכים לגוף. בנוסף, חסרי-הלשון ניחנו ביכולות מיוחדות בנוגע להפקת קול ולשמיעתו בסביבה מימית.

מספר מאובנים של חסרי-לשוניים נמצאו, וגילויים הוביל למסקנה כי 12 מינים ממשפחת חסרי-הלשוניים נכחדו. שישה מהם היו תחת הסוג צפרדע רפואית (Xenopus). מאובנים אלו נמצאו באפריקה, בדרום אמריקה ובמזרח התיכון, ותוארכו לתקופת הקרטיקון.

==סוגים==
*Hymenochirus
*Pseudhymenochirus merlini , מין יחיד.
*פִּיפָּה (Pipa) בו המין פיפה מצויה.
*סילורנה (Silurana)
*צפרדע רפואית (Xenopus)

==קישורים חיצוניים==

קטגוריה:ערכים שבהם תבנית בריטניקה אינה מתאימה
*
קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
קטגוריה:טקסונים קיימים שהתפתחו בקרטיקון תחתון
דרור רפאל

דרור רפאל (נולד ב-29 בינואר 1974) הוא סאטיריקן ושדרן רדיו ישראלי. התפרסם כחלק מהצמד "שי ודרור".

== ביוגרפיה ==
רפאל גדל ביהוד. בעל תואר שני ביישוב סכסוכים מאוניברסיטת בר-אילן. החל את דרכו הרדיופונית כשדרן ברדיו פיראטי בשם "רדיואקטיבי". משם המשיך לקול ישראל כמגיש רצועות מוזיקה ב-88FM. אחר-כך החל ללמוד ב"מכללת לוינסקי לחינוך", שם השלים תואר ראשון בלשון, חינוך ויהדות. לאחר מכן, חזר רפאל לשדר ברדיו כשהצטרף לצוות רדיו תל אביב, והחל להגיש את תוכנית ההיכרויות "בחסות החשיכה".

ב-1995 פגש את שי גולדשטיין, וברבות השנים השניים הפכו לצמד סטיריקנים מצליח בשם "שי ודרור". השניים שידרו תוכניות הומור וסאטירה ברדיו ובטלוויזיה, בהן "זו ארצנו" ו"שי ודרור". ב-2008 הצטרף לצוות הכותבים של תוכנית הסאטירה "ארץ נהדרת". באותה שנה החל להגיש את שעשועון הטריוויה הקומי "חידון האשליות" בערוץ 24, ואת השעשועון "ראש בקיר" לצד גולדשטיין בערוץ 10.

ב-2010 החל רפאל להנחות את השעשועון הטלוויזיוני "מישהו בבית?" בערוץ 10.

רפאל בעל טור בירחון הצרכנות של "גלובס". ב-2013 החל לכתוב טור שבועי בשבועון "סופהשבוע" מבית "מעריב השבוע".

רפאל מלמד רדיו באוניברסיטת אריאל בשומרון.

באוגוסט 2016 הסתיימו שידורי תוכנית הבוקר "שי ודרור" ברדיו 103FM. ביוני 2018 עלתה לאוויר תוכניתו החדשה ברדיו 103FM - "חליפות" - תוכנית ייעוץ משפטית המשודרת מדי יום שני בלילה. במסגרת התוכנית משוחח רפאל עם מאזינים, ומקשר בין שאלותיהם המשפטיות לבין שורה של עורכי דין ואנשי משפט מקצועיים. מעת לעת מוקדשת חלק מהתוכנית לפרשנות משפטית לאירועי השעה האקטואליים, בליווי עורך דין שמגיע לאולפן. בנובמבר 2018 שב להגיש תוכנית סאטירה שבועית בתחנה מדי חמישי בלילה, לצד הבדרנית הדר לוי.

בספטמבר 2018 השתתף בעונה הראשונה של נינג'ה ישראל VIP.

רפאל השתתף בתוכנית "הישרדות VIP עונה 2", ששודרה ב-2019 ברשת 13, והודח שלישי.

החל משנת 2020, מגיש דרור רפאל יחד עם הסטנד-אפיסט ארז קליימן, תוכנית בוקר יומית ברדיו 90FM.

החל משנת 2022, מגיש דרור רפאל יחד עם הסטנד-אפיסטית הדר לוי, פודקסט שבועי בשם "לא סותמים" מבית All•in. בפודקסט אשר מתפרסם בימי שישי, השניים סוקרים בהומור את אירועי השבוע.

== חיים אישיים ==
רפאל מתגורר ביישוב קדימה. נשוי למרינה, ולהם שני בנים.

במהלך שנת 2014 הצטרף רפאל לסדרת הדוקו-ריאליטי "מחוברים" וסיפר על השינוי שחל בחייו. על כך שהתאהב בגבר, טום באום. עזב את אשתו וילדיו ועבר להתגורר איתו. ועל כך שהוא מגדיר את עצמו ביסקסואל. בשנת 2015 נפרדו השניים ורפאל חזר לאשתו.

== קישורים חיצוניים ==

*
*
*
*[https://103fm.maariv.co.il/program/ייעוץ-משפטי.aspx חליפות - תוכניתו של דרור רפאל ב-103FM]
* 

==הערות שוליים==

קטגוריה:שדרני רדיו ישראלים
קטגוריה:בדרנים ישראלים
קטגוריה:מנחי טלוויזיה ישראלים
קטגוריה:בוגרי תיכון מקיף יהוד
קטגוריה:סגל 103fm
קטגוריה:אנשי תקשורת להט"בים ישראלים
קטגוריה:ביסקסואלים ישראלים
קטגוריה:סגל גלובס
קטגוריה:סגל מעריב השבוע
קטגוריה:בוגרי מכללת לוינסקי לחינוך
קטגוריה:סגל אוניברסיטת אריאל בשומרון: בית ספר לתקשורת
קטגוריה:משתתפי מחוברים
קטגוריה:סאטיריקנים ישראלים
קטגוריה:מתחרי הישרדות (ישראל)
קטגוריה:משתתפי נינג'ה ישראל V.I.P
קטגוריה:ישראלים שנולדו ב-1974
שלמה שפירא (מונקאטש)

רבי שלמה שפירא (ז' בכסלו ה'תקצ"ב, 12 בנובמבר 1831 – כ"א בסיון ה'תרנ"ג, 5 ביוני 1893) היה האדמו"ר הראשון ממונקאטש ומחבר הספר "שם שלמה".

== ביוגרפיה ==
רבי שלמה נולד לטובה חוה ולרבי אלעזר שפירא, בנו של הרב צבי אלימלך שפירא, בעל ה'בני יששכר', שכיהן כרב של מונקאטש. נישא לחיה פרומה, בתו של רבי יקותיאל שמואל שמלקה מסאסוב. לאחר נישואיו עבר לסטז'יז'וב שבגליציה, עיר בה שימש אביו ברבנות. וכאשר הציעו לאביו בה'תרי"ז את כהונת הרב של לאנצוט קיבל ממנו את תפקיד רב העיר סטז'יז'וב. בשנת ה'תרמ"ב קיבל את תפקיד רב העיר מונקאץ' (בה שימש סבו כרב) והחל לנהוג כאדמו"ר.

רבי שלמה נפטר בכ"א בסיוון תרנ"ג, ואת מקומו מילא בנו רבי צבי הירש שפירא כאדמו"ר השני ממונקאטש.

על פי צוואתו, לא נדפסו דברי תורה שהוא כתב. תולדותיו נדפסו בספר "בית שלמה" שנכתב על ידי דוד הכהן געלב ממונקאץ'. נעשה ניסיון לדלות מתוך כתבי צאצאיו הגדים המיוחסים אליו. ספר האוסף, "ספר פדה בשלום", יצא לאור על ידי הוצאת אמ"ת – א'ור ת'ורה מ'ונקאטש בברוקלין ניו יורק בשנת תשנ"ג.

==צאצאיו==
*רבי צבי הירש שפירא (ממלא מקום אביו באדמו"רות; מחבר "דרכי תשובה", "באר-לחי-רואי" ו"צבי תפארת").
*רבי משה יהודה לייב שפירא, כיהן ברבנות ואדמו"רות בבייטש, סאסוב וסטז'יז'וב.

==קישורים חיצוניים==
* [http://www.munkatcherseforim.org/pdf/shonem/bais%20shlomo.pdf הספר בית שלמה], תולדות חייו, דוד כהנא [געלב], אורשיווא, ה'תרפ"ח.
* [http://www.hebrewbooks.org/10162 דף השער של "ספר פדה בשלום"]
* [http://www.zadikim.org/index.asp?catID=17458&siteLang=3 רבי שלמה שפירא ממונקאטש] באתר [http://www.zadikim.org אהלי צדיקים]
* [http://www.seumarom.org/rabbi-shlomo-shapira-from-Munkacs-biography.html רבי שלמה שפירא] באתר שאו מרום עיניכם
* 

==הערות שוליים==

קטגוריה:אדמו"רי מונקאץ'
קטגוריה:מוקצ'בו: רבנים
קטגוריה:רבנים גליציאנים
קטגוריה:רבנים הונגרים
קטגוריה:ילידי 1832
קטגוריה:נפטרים ב-1893
The Game (אלבום)

The Game (בעברית: המשחק) הוא אלבומה השמיני של להקת הרוק קווין שיצא בשנת 1980. זהו אלבומם היחיד שהגיע למקום הראשון הן בבריטניה והן בארצות הברית. האלבום זכה למעמד של אלבום פלטינה מרובע בארצות הברית לאחר שמכר כ-4 מיליון עותקים (ובכך השווה את השיא של האלבום "News of the World").

למרות שבאלבום ישנם שירים פשוטים יותר מבחינה מוזיקלית מאשר אלבומיהם הקודמים, "The Game" כולל מספר להיטים של הלהקה ובהם "Another One Bites the Dust" ו-"Crazy Little Thing Called Love" (שניהם הגיעו למקום הראשון במצעדים בארצות הברית). The Game היה אלבומם הראשון של קווין שכלל שימוש בסינטיסייזר והפופולריות הרבה לה זכה האלבום הניעה את חברי הלהקה להשתמש בהם גם לאחר אלבום זה.

שמו המקורי של האלבום היה "Play The Game", אך לאחר חששות שהעלה רוג'ר טיילור לפני יציאת התקליט לאור שמו בעל הגוון הקונפרמיסטי שונה השם ל-"The Game".

== רשימת שירים ==
=== צד ראשון ===
<div style="direction: ltr;">
{|border=0
|
*#Play the Game (פרדי מרקיורי) *
*#Dragon Attack (בריאן מיי)
*#Another One Bites the Dust (ג'ון דיקון) *
*#Need Your Loving Tonight (ג'ון דיקון) *
*#Crazy Little Thing Called Love (מרקיורי) *
|}
</div>

=== צד שני ===
<div style="direction: ltr;">
{|border=0
|
*#Rock It (Prime Jive) (רוג'ר טיילור)
*#Don't Try Suicide (מרקיורי)
*#Sail Away Sweet Sister (מיי)
*#Coming Soon (טיילור)
*#Save Me (מיי) *
|}
</div>

=== רצועת בונוס במהדורת הוליווד רקורדס משנת 1991 ===
<div style="direction: ltr;">
{|border=0
|
*#"Dragon Attack (1991 Remix by Jack Benson and R.A.K.)"
|}
</div>

=== רצועות בונוס במהדורת Anniversary משנת 2011 ===
*#"Save Me (Live in Montreal, November 1981)"
*#"A Human Body (B-Side)"
*#"Sail Away Sweet Sister (Take 1 with guide vocal, February 1980)"
*#"It's a Beautiful Day (Original spontaneous idea, April 1980)"
*#"Dragon Attack (Live in Milton Keynes, June 1982)"
*המסומנים יצאו כסינגלים.

== משתתפים ==
*כל השירה מבוצעת על ידי פרדי מרקיורי, למעט:
** Rock It: מרקיורי (פתיחה) וטיילור (שאר השיר).
** Sail Away Sweet Sister: מיי (בתים ופזמון) ומרקיורי (קטע מעבר).
** Coming Soon: מרקיורי וטיילור.
*קולות ליווי: מרקיורי, טיילור ומיי, למעט:
** Another One Bites The Dust: מרקיורי.
** Need Your Loving Tonight: מרקיורי.
** Rock It: להקה וצוות האולפן.
** Coming Soon: טיילור (מיי בגרסת הדמו).
*תופים: רוג'ר טיילור
*גיטרות בס: ג'ון דיקון, למעט:
** Rock It: טיילור.
*גיטרות אקוסטיות: מיי, דיקון ומרקורי.
*גיטרה מובילה: בריאן מיי, למעט:
**Another One Bites The Dust: דיקון.
*גיטרות קצב: מיי ודיקון, למעט:
**Rock It: טיילור.
**Don't Try Suicide: מרקיורי.
*פסנתר ואורגן חשמלי: מרקיורי, למעט:
**Another One Bites The Dust: דיקון.
**Save Me: מיי.
*סינטיסייזר: מרקיורי, למעט:
**Rock It: מיי.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי קווין
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אלקטרה רקורדס
קטגוריה:אלבומי חברת הוליווד רקורדס
קטגוריה:אלבומי חברת EMI
ספוט (לוויין)

ספוט (SPOT - Satellite Pour l'Observation de la Terre) הוא שמה של מערכת לווייני צילום אזרחיים, שתוכננה ופותחה בצרפת, בשיתוף שוודיה ובלגיה (כל אחת משתי המדינות מימנה 4 אחוזים מהמערכת), על ידי סוכנות החלל הלאומית הצרפתית - CNES. 
ספוט 5
לווייני מערכת הספוט מצוידים בחיישנים פאנכרומטיים (צילום שחור-לבן), ומולטיספקטרליים (צילום קשת של צבעים), המאפשרים צילום אתרים על פני כדור הארץ בכושר הפרדה (רזולוציה) של 2.5 מטרים עד 20 מטרים.
מערכות הצילום בלוויינים מורכבות משני חיישנים המאפשרים צילום מקביל של רצועות ברוחב של עד 60 ק"מ. שני החיישנים מאפשרים עיבוד סטריאוסקופי (תלת־ממדי) של הצילומים, המקנים יכולת ניתוח גאומטרית בדיוק גבוה. בלוויין מערכת מראות, המאפשרת לחיישנים לצלם אזור בזווית של עד 27 מעלות למזרח או למערב, מאנך הלוויין. באמצעות שלושה לוויינים, מאפשרת המערכת צילום חוזר יומי של כל נקודה, מעל קו רוחב 40 מעלות. 
הלוויינים מופעלים כיום על ידי החברה הצרפתית SPOT IMAGE, אשר קיבלה מסוכנות CNES את הזיכיון הבלעדי לשיווק תוצרי המערכת. למערכת 31 תחנות קליטה קרקעיות הפרוסות ברחבי העולם, ומאפשרות קליטה ישירה מלווייני המערכת.

==מערכת הלוויינים==

ספוט 1 - שוגר ב-22 בפברואר 1986, ואיפשר צילום בכושר הפרדה של 10 מטרים פאנכרומטי, ו-20 מטרים מולטיספקטרלי. יצא משימוש ב-31 בדצמבר 1990.

ספוט 2 - שוגר ב-21 בינואר 1990, בעל יכולת צילום דומה ללוויין הראשון. לוויין זה עדיין פועל כיום.

ספוט 3 - שוגר ב-26 בספטמבר 1993, ואיפשר יכולת צילום דומה לשאר לווייני המערכת. עקב תקלה טכנית שארעה ב-14 בנובמבר 1996, הפסיק הלוויין לפעול.

ספוט 4 - שוגר ב-24 במרץ 1998, בעל יכולת צילום דומה לשאר לווייני המערכת. לוויין זה, משתמש בטכנולוגיית צילום חדשה, שאיפשרה להאריך את חייו, וכן במערכת מעקב מיוחדת אחר גידולים חקלאיים. הלוויין הפסיק לעבוד ב-29 ביוני 2013.

ספוט 5 - שוגר ב-4 במאי 2002, המתקדם מבין לווייני המערכת - הלוויין מאפשר צילום בכושר הפרדה של 2.5 מטרים פאנכרומטי, ו-10 מטרים מולטיספקטרלי. הלוויין הפסיק את פעולותיו ב-31 במרץ 2015.

ספוט 6 - שוגר ב-9 בספטמבר 2012, על ידי משגר PSLV.

ספוט 7 - (Azersky) שוגר ב-30 ביוני 2014 על ידי משגר PSLV. יחד עם ספוט 6 הם מהווים מערך לוויינים עם ביקורי בית ברזולוציה גבוהה. בדצמבר 2014 הוא נמכר לממשלת אזרבייג'ן שנתנה לו את השם "AZERSKY".. הלווין הפסיק לעבוד באפריל 2023.<ref name=end></ref>

ספוט 6 ו-7 נמצאים באותו מסלול של לוויני פליאדות בפאזה שונה כדי להשלים מערך של 2-על-2 (שני מישורים עם שני לוויינים בכל מישור) ולהקטין את ביקורי הבית <ref></ref>. הלוויינים נותנים רזולוציה של 1.5 מטר בשחור לבן, ו-6 מטר מולטיספקטראלי. יכולים לצלם עד 3 מיליון ק"מ ביממה.

==קישורים חיצוניים==

* [https://web.archive.org/web/20110706104208/http://www.geoimage.com.au/geoweb/spot/spot_overview.htm סקירה על מערכת הספוט]
* [https://web.archive.org/web/20080807162515/http://www.spotimage.com/ דף הבית הרשמי של חברת SPOT IMAGE]

==הערות שוליים==

קטגוריה:לוויינים אזרחיים
קטגוריה:צילום על ידי לוויין
קטגוריה:תוכנית החלל הצרפתית
אבהידהמה

אַבְּהִידְהַמָּה (בפאלי: अभिधम्म), או אַבְּהִידְהַרְמָה (בסנסקריט: अभिधर्म), היא ה"תורה הגבוהה" בבודהיזם, שמהווה חלק מהקאנון הפאלי.

האבהידהמה היא אחת משלושת ה"טִיפִּיטָאקָה" (Tipitaka – שלוש האסופות, שלושת הסלים), המרכיבות את הקאנון הפאלי. השלושה הן:
#וִינָאיָה פִּיטָאקָה (Vinaya) – כוללת את קוד ההתנהגות המצופה מהמאמינים הבודהיסטים.
#סוּטָה פִּיטָאקָה (Sutta – שיחה) פיטאקה – מוסרת תוכן שיחות שערך בודהה עם תלמידיו.
# אבהידהמה פיטאקה – התורה הגבוהה (עילאית), הכוללת שבעה ספרים.

ראשיתה של האבהידהמה במאות ה-4 וה-3 לפני הספירה. קיימות שתי גרסאות קנוניות של האבהידהמה ששרדו עד ימינו, הגרסה של הטהרוואדה, בית הספר היחיד ששרד מבתי הספר הבודהיסטיים הוותיקים, ועל כן נקרא גם הבודהיזם הקדום, ושל הסרווסטיוואדה (Sarvastivadins), הקיימת רק בתרגום הסיני. כל הספרים של האבהידהמה הטהרוואדית, להוציא את ספר ה"ימקה" (Yamaka) תורגמו לאנגלית, ואילו כתבי "הסל השלישי" של הסרוואסטיוואדה לא תורגמו לשפה אירופאית מודרנית.

האבהידהמה, בהיותה ספר לימוד מתקדם לנזיר הבודהיסטי, אינה קלה להבנה, ולכן נכתבה ספרות עזר ענפה להבנתה. ספרות העזר לאבהידהרמה הסרווסטיוודית מחולקת על פי חמשת מצרפי (סקנדה – מצרף) האבהידהמה, שזיהויים הנכון הכרחי להבנת הדרישות הרוחניות מהבודהיסט:
*צורה
*תחושה
*תפיסה
*תבנית מנטלית
*הכרה

==קישורים חיצוניים==

*[https://web.archive.org/web/20070310191914/http://www.agamayoga.org/articals/enlightment.htm השוואה בן היוגה סוטרה והאבידהמה פיטקה]

קטגוריה:ערכים שבהם תבנית בריטניקה אינה מתאימה
קטגוריה:בודהיזם
קטגוריה:הודו: דת ופילוסופיה
קרב פנים אל פנים

[[תרשים של נקודות תורפה מתוך מדריך של צבא ארצות הברית לגבי קרב פנים אל פנים]]
קרב פנים אל פנים (בראשי תיבות: קפ"פ או קפא"פ) היא שיטת לחימה בין בני אדם, הנמצאים בקרבה פיזית. בעוד שהמונח התייחס במקור בעיקר לקרבות של לוחמים בשדה קרב, הוא יכול להתייחס גם לכל קרב גופני אישי של שני אנשים או יותר, כולל שוטרים, אזרחים ופושעים.

כל אמנויות הלחימה הן שיטות לחימה פנים אל פנים. מהן בידיים חשופות (כגון קראטה) ומהן המשלבות גם כלי נשק ייעודיים ללחימה, כגון סכין, גרזן קרב או חרב או אף כלי נשק מאולתרים, כמו אבנים או מקלות עץ.

צורת לחימה זאת מחויבת המציאות בסביבה בעלת יכולות טכנולוגיות נמוכות, אך אינה נדרשת יתר על המידה בעולם המודרני, שפנה לפיתוח כלי נשק מדויקים בעלי טווח הפעלה גדול, שמאפשרים לחימה שאינה מצריכה קרבה. עם זאת, לוחם עשוי למצוא עצמו נדרש להילחם בדרך זו במקרה שהופתע מקרוב או אם נגמרה התחמושת שברשותו.

עקב מגמה זו, פחת השימוש הצבאי בצורת לחימה זו והוא מוגבל בעיקר ליחידות מיוחדות או יחידות השתלטות משטרתיות (כגון יחידת מצדה). השימוש העיקרי בהן הוא לשם תקיפה או הגנה עצמית, אכיפת חוק או כספורט.

==ראו גם==
*דו-קרב
*סיף
==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אמנויות לחימה
קטגוריה:לחימה
ברומותימול כחול

ברומותימול כחול (הקרוי גם BTB או דיברומותימולסולפואפתלאין) הוא אינדיקטור pH כימי המיועד לגלות חומצות ובסיסים חלשים (ערכי pH של 6 עד 7.6).

החומר פועל כחומצה חלשה בתמיסה, ולכן יכול להיות במצב של חומצה (צהוב) או בסיס (כחול). במצב נייטרלי הוא ירוק. הוא משמש לעיתים גם כצבען לדגימות ביולוגיות למיקרוסקופ. בשימוש זה הוא כבר כחול, ונעשה שימוש בטיפה או שתיים על זכוכית דגימה מכוסה מים. לעיתים החומר משמש לצביעת דפנות תא או גרעינים תחת המיקרוסקופ.

החומר משווק על פי רוב כמוצק, כמלח נתרן של אינדיקטור החומצה.

ברומותימול כחול משמש לזיהוי חומצות ובסיסים חלשים. משתמשים בו בבריכות ובאקווריומי דגים, כמו גם למדידת נוכחות של חומצה פחמתית בנוזל. 

הוא משמש גם לשלילת ירידת מי שפיר, ולצורך זה משווק כנוזל צהוב או כתחבושות היגייניות המכילות את החומר. מי השפיר הם בסיסיים, וגורמים לברומותימול להכחיל, אך גם דלקת בדרכי השתן עלולה לגרום לחומר להכחיל.

ערך ה-pKa לברומותימול כחול הוא 7.10.

==קישורים חיצוניים==

קטגוריה:אינדיקטורים
גארי מקאליסטר

גארי מקאליסטר (באנגלית: Gary McAllister; נולד ב-25 בדצמבר 1964) הוא כדורגלן עבר סקוטי ששיחק תקופות ארוכות במדי לסטר סיטי, לידס יונייטד וקובנטרי סיטי, אך ברוב תאריו זכה בליברפול בעונת .

== קריירה ==
מקאליסטר שיחק במועדון עיר הולדתו, מאת'רוול, עד שקמפיין מוצלח בגביע הסקוטי ב-1985 הביא אותו לתשומת לבה של לסטר סיטי. לאחר כחצי עשור בלסטר, רכשה אותו לידס יונייטד תמורת מיליון לירות שטרלינג. עם לידס הוא זכה באליפות הפרמייר ליג ב-1992. בסוף תקופת לידס היה קפטן נבחרת סקוטלנד ליורו 1996, אך מה שנחרת בזיכרון האוהדים הייתה בעיטת אחד עשר מטרים שהחטיא מול נבחרת אנגליה בכדורגל. בדרך כלל היה מקאליסטר מבצע בעיטות עונשין, בעיטות חופשיות וקרנות ברגל בוטחת.

ב-1996 עבר לקובנטרי סיטי תמורת שלושה מיליון ליש"ט, וסייע לקבוצה הצנועה להישאר עונה אחר עונה בפרמייר ליג. בשנת 2000 ויתרה עליו קובנטרי, בהנחה שלא היה לו עוד מה להציע על במת הליגה הבכירה. אז החתימה אותו ליברפול בשורותיה, בהעברה חופשית. בדיעבד אמר מנג'ר ליברפול ז'ראר הוייה, שמקאליסטר היה "מעורר השראה" (Inspirational) יותר מכל השחקנים (הרבים) שהביא למועדון.

ההתחלה של מקאליסטר בליברפול לא הייתה מבטיחה: הוא הורחק בכרטיס אדום במשחק הראשון שבו פתח בהרכב. אולם במהרה התברר כי ניסיונו הרב, יכולתו לשחק ביעילות בקישור המרכזי או בצידי המגרש, ובעיקר ההוצאה לפועל של מצבים נייחים, הפכו אותו לשחקן מפתח בקבוצה שזכתה ב-2001 בשלושה גביעים: גביע אופ"א, גביע ה-FA וגביע הליגה. מקאלסיטר הבקיע את הפנדל שעל חודו עברה ליברפול את ברצלונה בחצי גמר גביע אופ"א. במשחק הגמר, שבו גברה ליברפול על דפורטיבו אלבס, הבקיע פנדל נוסף, וגם בישל שלושה מארבעת השערים האחרים, כולל שער הזהב שקבע את תוצאה המשחק: 5-4.

בעונת 2000/2001 הוסיף עוד שני תארים - הסופר קאפ האירופי וגביע הצדקה. הניצחון על מנצ'סטר יונייטד במשחק המסורתי של פתיחת העונה גם הוא הושג הודות לפנדל מוצלח שלו. בתום 2001 העניקה לו המלכה אליזבת השנייה תואר חבר במסדר האימפריה הבריטית (MBE), על תרומתו לכדורגל.

ב-2002 עזב את ליברפול כדי לשמש מנג'ר-שחקן בקבוצתו הקודמת, קובנטרי סיטי. את עמדת המנג'ר בקובנטרי עזב לאחר זמן לא רב, כדי להקדיש את זמנו לטיפול באשתו דניס, שחלתה בסרטן השד. ב-3 במרץ 2006 גברה עליה מחלתה, בגיל 39.

==קישורים חיצוניים==

==הערות שוליים==

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני מאת'רוול
קטגוריה:כדורגלני ליברפול
קטגוריה:כדורגלני לסטר סיטי
קטגוריה:כדורגלני לידס יונייטד
קטגוריה:כדורגלני קובנטרי סיטי
קטגוריה:מאמני כדורגל סקוטים
קטגוריה:מאמני קובנטרי סיטי
קטגוריה:מאמני לידס יונייטד
קטגוריה:חברים במסדר האימפריה הבריטית
קטגוריה:כדורגלני נבחרת סקוטלנד
קטגוריה:כדורגלני מונדיאל 1990
קטגוריה:כדורגלני יורו 1992
קטגוריה:כדורגלני יורו 1996
קטגוריה:בריטים שנולדו ב-1964
סרג'ו דלה-פרגולה

סרג'ו דלה-פרגולה (באיטלקית: Sergio Della Pergola; נולד ב-7 בספטמבר 1942) הוא סטטיסטיקאי ודמוגרף ישראלי. מומחה לדמוגרפיה של הקהילות היהודיות בעולם, בדגש על מערב אירופה, צפון אמריקה, אמריקה הלטינית וישראל.

דלה-פרגולה משמש פרופסור אמריטוס במכון ליהדות זמננו על שם אברהם הרמן באוניברסיטה העברית בירושלים, ובעבר שימש כראש המכון. בנוסף, הוא מופקד על הקתדרה על שם שלמה ארגוב ליחסי ישראל-תפוצות.

==קורות חייו==
דלה-פרגולה נולד בטריאסטה שבאיטליה ב-1942. הוא בנו של מאסימו דלה-פרגולה, שהיה עיתונאי ספורט, ונכדו של הרב רפאל דלה-פרגולה. עלה לישראל ב-1966 לאחר שקיבל תואר שני במדעי המדינה מטעם אוניברסיטת פאביה שבאיטליה, וב-1973 קיבל תואר דוקטור מטעם האוניברסיטה העברית.

== מחקר ==
הוא חקר את ההיסטוריה הדמוגרפית של היהודים, המשפחה היהודית, הגירות היהודים וקליטתם בישראל ובארצות המערב, תחזיות אוכלוסייה בתפוצות, בישראל ובירושלים, וההיבטים הכמותיים של החינוך היהודי. בשנות ה-2000 היה בין האחראים על הכנת ההערכה השנתית של מצב העם היהודי מטעם המכון לתכנון מדיניות העם היהודי. בנושאים אלה כתב וערך יותר מ-30 ספרים ומונוגרפיות ולמעלה מ-100 מאמרים.

דלה-פרגולה שימש כיועץ בכיר לנשיא מדינת ישראל, לממשלת ישראל, לעיריית ירושלים, ולמוסדות וארגונים ישראליים ובינלאומיים רבים. ב-1999 זכה בפרס מרשל סקלאר מטעם האגודה לחקר היהודים במדעי החברה (ASSJ) על תרומתו והישגיו הייחודיים. ב-2013 זכה בפרס לנדאו למדעים ולמחקר.

במחקרו על הנטיות הפוליטיות קבע: הישראלים "נולדים ימניים" - אבל מתים שמאלנים. זאת לאור העובדה כי למרות שמבחינה דמוגרפית נולדים יותר ילדים למשפחות "ימניות" גוש הימין אינו גדל באותו הקצב.

==משפחה==
רעייתו, מרים דלה-פרגולה, בתו של הרב אליהו טואף עורכת ביטאון יהודי איטליה "קול האיטלקים". לזוג 4 ילדים ו-12 נכדים.

משפחת דלה-פרגולה מתגוררת בשכונת בית הכרם בירושלים.

==מפרסומיו==
* 
* 
* 
* 
* סרג'ו דלה-פרגולה, [https://web.archive.org/web/20121117061520/https://www.anumuseum.org.il/Data/Uploads/Dela%20Pergula.pdf דמוגרפיה ועמיות יהודית], בתוך: עמיות יהודית - מתווה מעשי להוראה ולמידה, בית הספר הבינלאומי ללימודי העם היהודי - בית התפוצות.
* .
* סרג'ו דלה-פרגולה, [http://www.jafi.org.il/NR/rdonlyres/E31AD69B-953A-4647-B2A0-70D7FBC110EE/60383/demographics2752008.ppt עתידים חלופיים לעם היהודי: מגמות ומדיניות], מצגת מאתר הסוכנות היהודית.

==קישורים חיצוניים==

* 
* [http://icj.huji.ac.il/SERGIOCV.pdf קורות חיים ורשימת פרסומים], באתר האוניברסיטה העברית.
* 
* [https://www.makorrishon.co.il/magazine/183021/ "איבדנו בשנים האחרונות 600 אלף יהודים בארצות הברית"], ריאיון עם סרג'ו דלה-פרגולה, מקור ראשון, 2019.
* 

==הערות שוליים==

קטגוריה:סוציולוגים ישראלים
קטגוריה:דמוגרפים ישראלים
קטגוריה:משפחת טואף
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי אוניברסיטאות באיטליה
קטגוריה:סגל האוניברסיטה העברית בירושלים: יהדות זמננו
קטגוריה:עולים בשנות ה-1960
קטגוריה:זוכי פרס לנדאו למדעים ולמחקר
קטגוריה:ישראלים ילידי איטליה
קטגוריה:ישראלים שנולדו ב-1942
מזרח גאורגיה

מחוזות של מזרח גאורגיה <small>(סימון באפור)</small>]]
מזרח גאורגיה (בגאורגית: აღმოსავლეთი საქართველო) היא חלקהּ המזרחי של גאורגיה, שבעת העתיקה נקראה בשם איבריה. בימינו מתייחס מונח זה לאזור שנמצא ממזרח ומדרום-מזרח לרכסי ההרים ליחי ומסחתי , להוציא את מחוז אג'ריה. מזרח גאורגיה כוללת את המחוזות ההיסטוריים הבאים: סאמצחה וג'אוואחתי (כיום סאמצחה-ג'אוואחתי), כארתלי, קאחתי, פשאבי, מתיאולתי, תושתי, חבסורתי, חבי והבירה טביליסי.
בעבר שלטו במזרח גאורגיה ממלכת איבריה (שבירתה מצחתה), אמירות טביליסי, ממלכת כארתלי-קאחתי, המונגולים ועוד.

קטגוריה:גאורגיה: גאוגרפיה
קטגוריה:גאורגיה: מחוזות היסטוריים
רינופריניים

רינופריניים (שם מדעי: Rhinophrynidae) היא משפחה של חסרי זנב אמריקאים, בה קיים כיום מין יחיד - רִינוֹפְרִין (Rhinophrynus dorsalis), אם כי עוד שלושה סוגים נכחדו. משפחה זו קרובה למשפחה חסרי-לשוניים מהקבוצה חסרי לשון.

הרינופרין הוא מין קרפדה קטנה שתפוצתה באמריקה המרכזית ובצורתו דומה למינים שטוחים כמו פיפה מצויה. מינים אלה קטנים מאוד ובעלי עור רך, רגליים קצרות בעלות אצבעות רחבות עם בליטה המשמשת לחפירה והם בעלי פה צר המתאים לאכילת נמלים וטרף דומה. מינים נוספים שנכחדו נמצאו במרכז ארצות הברית ודרומה.

==מיון==
*סוג ומין יחיד רינופרין (Rhinophrynus dorsalis)

סוגים נכחדים:
*סוג ומין יחיד Chelomophrynus bayi - התקיים במשך האאוקן
*סוג ומין יחיד Eorhinophrynus septentrionalis - התקיים בין הפלאוקן לאאוקן
*סוג ומין יחיד Rhadinosteus parvus - התקיים ביורה התיכון

==קישורים חיצוניים==

* [http://books.google.com/books?id=1Muuqiga2Y8C&pg=PA600 Michael J. Lannoo, Amphibian declines: the conservation status of United States species, University of California Press, 2005, page 600]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1859
קטגוריה:טקסונים שתוארו בידי אלברט גינטר
קטגוריה:מזובטרכיה
קנטון (אי)

האי קנטון (Kanton או Canton) הקרוי גם אברירינגה (Abariringa), "האי מרי" או "אי מרי בלקוט" (Mary Balcout Island) או אי השחפים, הוא הגדול ביותר, ונכון ל-2005, גם היחיד המיושב, באיי פניקס, המהווים חלק מקיריבטי. האטול הוא הצפוני ביותר באיי פניקס, בדרום האוקיינוס השקט, בערך בחצי הדרך בין הוואי לבין פיג'י. אורכו של האי 33 ק"מ והנקודה הדרום-מערבית ביותר שבו נקראת "פירמיד פוינט". 63 ק"מ מעבר לים דרומית לקנטון נמצא האי אנדרבורי. המרחק מבירת קיריבטי, דרום טאראווה, הוא 1,765 ק"מ. בשנת 2005, אוכלוסיית האי, המתגוררת בכפר טברונגה מנתה 41 איש, ירידה מ-61 במפקד האוכלוסין של שנת 2000. בשנת 2010 דווח על 24 תושבים, 14 בוגרים ו-10 ילדים.

האירופאים הראשונים הגיעו לקנטון ב-5 באוגוסט 1824, על גבי ספינה לציד לווייתנים, ה"פניקס". אנשי הספינה קראו לאי "האי מרי" או "אי מרי בלקוט" על שם אשתו של בעל הספינה. ב-4 במרץ 1854 הגיעו אירופאים נוספים לאי, הפעם בספינת ציד לווייתנים אשר עלתה על שרטון. הם קראו לאי "קנטון" על שם הספינה. המלחים הצליחו להגיע לטיניאן שבאיי מריאנה לאחר 45 יום ללא נפגעים.

==קישורים חיצוניים==

* 

קנטון
קנטון
קטגוריה:קיריבטי: אתרי מורשת עולמית
קטגוריה:חבלי ארץ במחלוקת לשעבר
אדולף פון באייר

יוהאן פרידריך וילהלם אדולף פון באייר (בגרמנית: Johann Friedrich Wilhelm Adolf von Baeyer; 31 באוקטובר 1835 – 20 באוגוסט 1917) היה כימאי גרמני, חתן פרס נובל לכימיה לשנת 1905, "על עבודתו על צבעים אורגניים ותרכובת הידרוארומטיות". היהודי הראשון שזכה בפרס נובל. באייר היה הראשון שסינתז את דיו האינדיגו.

==תולדות חייו==
באייר נולד בברלין בשנת 1835, למשפחה משכילה, אביו היה נוצרי לותרני ואימו הייתה יהודייה שהמירה את דתה לנצרות. אדולף פון באייר גדל כנוצרי לותרני. אביו שירת בצבא הפרוסי. המשורר אדלברט פון צ'מיסו והאסטרונום פרידריך וילהלם בסל היו הסנדקים שלו. מקטנות התעניין בכימיה, ובגיל 12 גילה סוג חדש של מלח כפול של נחושת. כשהיה עדיין תלמיד בית ספר, המורה שלו לכימיה בגימנסיה פרידריך וילהלם מינה אותו כעוזרו. לאחר שסיים את לימודיו התיכוניים בשנת 1853, הוא נכנס לאוניברסיטת ברלין כדי ללמוד פיזיקה ומתמטיקה. תקופה מסוימת בצבא פרוסיה קטעה את לימודיו עד שנת 1856, אז חזר לאקדמיה באוניברסיטת היידלברג, בכוונתו ללמוד כימיה בפיקוחו של רוברט בונזן. לאחר ויכוח עם הכימאי הנודע, לעומת זאת, הוא שינה את חונכו לפרידריך אוגוסט קקולה. הוא המשיך לשתף פעולה עם קקולה. גם לאחר שחזר לברלין בשנת 1858 להשלמת הדוקטורט שלו בנושא ארסן מתיל כלורי, או קקודיליק. התמנה למרצה בברלין בשנת 1860 ופרופסור בשטרסבורג בשנת 1872. בשנת 1875 נתמנה לפרופסור לכימיה באוניברסיטת מינכן כמחליפו של יוסטוס פון ליביג.

בשנת 1872 ערך מחקרים על הפנול והפורמלין. בשנת 1881 קיבל מדליית דייווי מהחברה המלכותית בלונדון ובשנת 1885 קיבל את תואר האצולה פון מידי לודוויג השני, מלך בוואריה. בדצמבר 1905 זכה בפרס נובל בכימיה. הוא פרש מעבודתו בשנת 1915 ומת בשנת 1917 בביתו על גדות אגם שטרנברג.

== משפחתו ==
באייר נולד לנוצרי לתורני וליהודיה שהמירה את דתה. לבאייר היו ארבע אחיות: קלרה (נולדה בשנת 1826) אמה (נולדה בשנת 1831), ג'והאנה (ז'נט) (נולדה בשנת 1839), אדלייד (נפטרה בשנת 1843) ושני אחים: ג'ורג '(נולד ב -1829) ואדוארד (נולד ב -1832). באייר איבד את אמו בגיל צעיר בזמן שילדה את אחותו אדלייד.

== קישורים חיצוניים ==

* 
* 
* [https://nobel.anumuseum.org.il/persona/פון-באייר-אדולף/ אדולף פון באייר], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 

==הערות שוליים==

קטגוריה:בוגרי אוניברסיטת מינכן
קטגוריה:כימאים יהודים גרמנים
קטגוריה:זוכי פרס נובל לכימיה
קטגוריה:זוכי פרס נובל יהודים גרמנים
קטגוריה:סגל אוניברסיטת שטרסבורג
קטגוריה:גרמנים חברי האקדמיה האמריקאית לאמנויות ולמדעים
קטגוריה:יהודים חברי האקדמיה האמריקאית לאמנויות ולמדעים
קטגוריה:זוכי מדליית דייווי
קטגוריה:זוכי מדליית אליוט קרסון
קטגוריה:יהודים חברי האקדמיה למדעים ולאמנויות של גטינגן
קטגוריה:כימאים אורגניים
קטגוריה:גרמנים שנולדו ב-1835
קטגוריה:גרמנים שנפטרו ב-1917
ויקטור פלמינג

ויקטור פלמינג (אנגלית: Victor Fleming; 23 בפברואר 1889 - 6 בינואר 1949) היה במאי קולנוע אמריקאי זוכה פרס האוסקר, שביים שניים מסרטי הקולנוע הידועים והמצליחים של כל הזמנים: "הקוסם מארץ עוץ" ו"חלף עם הרוח".

פלמינג נולד בעיר לה קנדה בקליפורניה והיה בעל כישרון למכניקה. כשעבד כמכונאי רכב הוא פגש את הבמאי אלן דוואן, שלקח אותו לשמש כעוזר צלם. פלמינג התקדם בעבודתו כצלם, וזכה אף לעבוד עם ד. ו. גריפית' ועם דוואן עצמו. ב-1919 ביים את סרטו הראשון. רבים מסרטיו האילמים היו סרטי אקשן, לעיתים עם דאגלס פיירבנקס, וכמו כן מערבונים. עם הזמן הוא קנה לו שם של "במאי של גברים", אולם הוא הוכיח שהוא אפקטיבי גם בבימוי נשים: תחת בימויו זכו ויוויאן לי והאטי מקדניאל בפרס האוסקר, בעוד שאינגריד ברגמן קיבלה מועמדות לפרס ("Joan of Arc"). למעשה, תשעה שחקנים שהופיע בסרטיו של פלמינג קיבלו מועמדות לאוסקר.

בשנת 1932 חתם פלמינג באולפני MGM וביים כמה מן הסרטים היוקרתיים של אותה תקופה. סרטים כדוגמת "אבק אדום", "פצצה" עם ג'ין הארלו, "אי המטמון", על פי ספרו הקלאסי של רוברט לואיס סטיבנסון ו"ספנים אמיצים", שזיכה את ספנסר טרייסי בפרס האוסקר, הציגו אותו כבמאי כשרוני שיודע ליצור שוברי קופות.

שני סרטיו הידועים ביותר יצאו בשנת 1939: "הקוסם מארץ עוץ", על פי ספרו רב המכר של ליימן פרנק באום ו"חלף עם הרוח", על פי הרומן של מרגרט מיטשל. שני הסרטים יצאו לאקרנים בארצות הברית בהפרש של ארבעה חודשים בלבד. שניהם היו הפקות ענק, שהסתבכו בעת הצילומים, ובשניהם נקרא פלמינג להחליף את הבמאי המקורי (כאשר בשניהם היה זה ג'ורג' קיוקור) לאחר שצילומי הסרט כבר החלו. כך למשל בסרט "חלף עם הרוח" פוטר קיוקור כמה שבועות לאחר שהחלו צילומי הסרט, בשל חילוקי דעות מתמשכים עם המפיק דייוויד סלזניק.

בהמשך ביים פלמינג את גרסתו לרומן של רוברט לואיס סטיבנסון, "ד"ר ג'קיל ומיסטר הייד" (1941), בו כיכבו ספנסר טרייסי, אינגריד ברגמן ולנה טרנר. ב-1942 ביים פלמינג עיבוד קולנועי נוסף לרומן קלאסי, הפעם "טורטייה פלט", של ג'ון סטיינבק. גם כאן כיכב ספנסר טרייסי. זה היה זה העיבוד והראשון והיחיד עד כה לרומן זה. ב-1943 ביים את "בחור ושמו ג'ו" בכיכובם של ספנסר טרייסי, איירין דאן וואן ג'ונסון. הוא נפטר בפתאומיות מהתקף לב סמוך לסיום צילומי הסרט "Joan of Arc" בכיכובה של אינגריד ברגמן, שהיה מועמד לשבעה פרסי אוסקר, אף על פי שהסרט נחל כישלון.

==קישורים חיצוניים==

* 
* 
* 

קטגוריה:במאי ראינוע
קטגוריה:במאי קולנוע אמריקאים
קטגוריה:זוכי אוסקר: הבימוי הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1889
קטגוריה:אמריקאים שנפטרו ב-1949
ניגוני ברסלב

המוזיקה החסידית בחסידות ברסלב תופסת חשיבות כחלק מהשקפת החסידות. חשיבות השמחה בחסידות זו המתבטאת אף בשירה מתבטאת בדברי רבי נחמן מברסלב שאמר שאם היו שומעים רק תורה אחת שהוא אומר עם הניגון והריקוד שלה היו כולם בטלים בביטול גמור
כמו כן בברסלב קיימת חשיבות למנגן

רוב ככל השירים המבוססים על ליקוטי מוהר"ן הם על פי ניגוני ברסלב יוצא מהכלל הוא שירה של נעמי שמר "שירת העשבים" שמבוסס על ליקוטי מוהר"ן אם כי אינו "שיר ברסלבי" מובהק. 

התיקון הידוע בברסלב "תיקון הכללי" מבוסס גם הוא על תיקון הנגינה.

==סוגי הניגונים בברסלב==
ניגוני ברסלב נחלקים לניגונים המסורתיים, ולניגונים החדשים, בדרך כלל בסגנון מודרני (מוזיקה יהודית מקורית או סגנונות מערביים מודרניים) ובעל תכנים נועזים. הניגונים החדשים בדרך כלל חוברו על ידי מצטרפים חדשים לחסידות ברסלב, בעיקר מוזיקאים בעלי תשובה, ולא התקבלו כחלק מניגוני ברסלב.

הניגונים המסורתיים מתחלקים למספר סוגים:
#זמירות שבת, פסוקים וקטעי תפילה, לדוגמה "אזמר בשבחין", "עוז והדר לבושה", ו"לכה דודי". חלק מהניגונים נלקחו מחסידויות אחרות (לדוגמה הניגון "אשת חיל" שהולחן על ידי דודו של רבי נחמן, רבי ברוך ממז'יבוז'), ואף ממקורות לא יהודיים (כדוגמת הניגון "אדיר איום ונורא" המושר במוצאי שבת, שהועתק לברסלב על ידי רבי אפרים בן נפתלי, תלמידו של מוהרנ"ת).
#ניגונים חסידיים ללא מילים (לדוגמה "דער פרומער ניגון" - ניגון היראה)
#שירים שמקורם מליקוטי מוהר"ן ("מצווה גדולה להיות בשמחה תמיד", "אין שום יאוש בעולם כלל") 
בנוסף לכך ישנם שירים על גדולת חסידות ברסלב ורבי נחמן, כמו "שיר לידידות" של רבי יצחק ברייטער, "אומן אומן ראש השנה" ו"מי יתן לי אבר כיונה אעופה לציון הקדוש אומנה", 

הניגונים החדשים מתחלקים אף הם למספר סוגים וסגנונות:
#שירי תפילות ופסוקים
#שירים רבים על גדולתו של רבי נחמן וחסידות ברסלב ("אשרינו שיש לנו רבי כזה")
#שירים על מושגי יסוד מחסידות ברסלב כמו שמחה, קימה לתיקון חצות, מלחמת היצר, התקשרות לרבי נחמן וכדומה,
#אצל חסידי הרב ישראל דב אודסר, שירים הכוללים את הסיסמה נ נח נחמ נחמן מאומן ("קוראים לו נ נח נחמ נחמן מאומן")

==נגני ברסלב ידועים==
===מוזיקאים===
* משה שלגי
* חיליק פרנק
* אברהם לייב בורשטיין
* דוד (גולן) גולדמן
* נחמן צוקר
*אברהם בלטי

===זמרים ומלחינים===

==קישורים חיצוניים==
*[http://www.breslev.org/pages.php?go=audio ניגוני חסידי ברסלב], באתר [http://www.breslev.org/ שער ברסלב]
*[https://web.archive.org/web/20100130011536/http://evenshtia.com/59777/%D7%A0%D7%99%D7%92%D7%95%D7%A0%D7%99-%D7%91%D7%A8%D7%A1%D7%9C%D7%91-%D7%9E%D7%A1%D7%95%D7%A8%D7%AA%D7%99%D7%99%D7%9D ניגוני חסידי ברסלב מסורתיים], באתר [http://www.evenshtia.com מכון אב"ן שתיה]

* [http://www.olam-jew.com/nigunei_breslev.htm ניגוני וגם שירי ברסלב], באתר [https://web.archive.org/web/20090322230705/http://olam-jew.com/index.htm עולם היהדות והקבלה] 
* [https://web.archive.org/web/20131006190441/http://myim.co.il/main.php?mod=newsOpen&articleID=493 בעקבות הניגונים - אודות ניגוני ברסלב המיוחסים למייסד החסידות, רבי נחמן מברסלב]
==הערות שוליים==

קטגוריה:ניגונים חסידיים
קטגוריה:חסידות ברסלב